Desi Bouterse
Store norske leksikon,Historie,Verdens historie og samtidshistorie,Sør-Amerika,Surinams historie,Surinams samtidshistorie
Desiré Delano «Desi» Bouterse er en surinamsk oberst og politiker som var president i Surinam fra 2010 til 2020. Fra 1980 til 1987 var han landets de facto statsleder.
Bouterse ledet kuppet i Surinam i februar 1980 og var medlem av regjeringsjuntaen fra 1980 til 1981. Fra 1981 til 1987 var han leder for den venstreorienterte militærjuntaen og øverstkommanderende for hæren. Bouterse gikk av i 1987, men fortsatte som forsvarssjef fram til 1993. Han tok makten i et nytt kupp i 1990, men gikk av i 1991 etter at det var avholdt nyvalg.I 1999 ble han dømt in absentia i Nederland for omfattende narkotikasmugling til landet i årene 1989–1997, etter at Surinam nektet å utlevere ham. Europols arrestordre ble ugyldig da han i 2010 fikk internasjonal immunitet som Surinams formelle statsoverhode. I tillegg til narkotikasmugling er Bouterse anklaget for krigsforbrytelser som skal ha funnet sted da han var leder for militærjuntaen på 1980-tallet. Les mer i Store norske leksikon Surinams historie Surinams politiske system